b'\n_START_ARTICLE_\nKurt Maflin\n_START_SECTION_\nKarriere\n_START_PARAGRAPH_\nHan spilte for England i proffserien i 2001, men falt ut fra denne samme sesong. Sommeren 2006 overrasket han i turneringen German Open, der han slo John Higgins, rangert som nummer 4 i verden, 3-0 i mellomspillet. November samme \xc3\xa5r vant han amat\xc3\xb8rverdensmesterskapet, og var med i proffligaen i 2007/08 uten \xc3\xa5 komme lenger enn til kvalifiseringen. Han falt dermed ut av touren for neste sesong._NEWLINE_Maflin spilte bra i kvalifiseringen til Masters og kom til finalen etter \xc3\xa5 ha sl\xc3\xa5tt blant annet Jimmy White. I finalen m\xc3\xb8tte han Barry Hawkins, men tapte 4\xe2\x80\x936, og gikk dermed glipp av muligheten til \xc3\xa5 spille i hovedturneringen._NEWLINE_I finalen i Welsh Open og China Open 2008 var Maflin ekspertkommentator p\xc3\xa5 Eurosport sin sending._NEWLINE_Etter \xc3\xa5 ha vunnet europeisk playoff var Maflin igjen klar for profesjonell snooker i sesongen 2010/-11._NEWLINE_Maflin stod for karrierens til da kanskje st\xc3\xb8rste prestasjon da han 4. januar 2013 slo tidligere verdensmester Neil Robertson i 16-delsfinalen i M\xc3\xbcnchen Open med sifrene 4-3._NEWLINE_Sesongen 2014/15 avsluttet Maflin med \xc3\xa5 kvalifisere seg til VM i Snooker (Betfred World_NEWLINE_Championship) for f\xc3\xb8rste gang. I f\xc3\xb8rste runde i verdensmesterskapet m\xc3\xb8tte han regjerende verdensmester Mark Selby. Maflin var n\xc3\xa6r ved \xc3\xa5 sl\xc3\xa5 ut Selby av turneringen, men tapte til slutt i det avgj\xc3\xb8rende 19. parti. Kampen ble spilt l\xc3\xb8rdag 18. april 2015. Han har ikke kvalifisert seg til sluttspillet i VM etter det._NEWLINE_I 2019 slo han fire ganger verdensmester i Snooker, John Higgins, i Evergrande China Championship og gikk videre til kvartfinale._NEWLINE_Siden 2017 har Maflin regelmessig v\xc3\xa6rt ekspertkommentator p\xc3\xa5 Eurosport Norge sine snookersendinger.\n_START_SECTION_\nPrivatliv\n_START_PARAGRAPH_\nKurt Maflin er gift med snookerspilleren Anita Rizutti, som han ogs\xc3\xa5 har et barn sammen med.'